Diari Oficial de la Generalitat Valenciana


Sumari del DOGV 2746, del 13-05-1996 (1996/838181)

ACORD de 7 de maig de 1996, del Govern Valencià, per la qual es declara l'ocupació urgent dels béns i drets subjectes a l'expedient d'expropiació forçosa de l'Ajuntament de Dénia.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   2746

Data del DOGV
:   13-05-1996

Secció del DOGV
:   ALTRES DISPOSICIONS

Número del document
:   1996/838181


Data del document
:   07-05-1996

Organisme emissor
:   Conselleria de Presidència

Tipus de document
:   Acord

ACORD de 7 de maig de 1996, del Govern Valencià, per la qual es declara l'ocupació urgent dels béns i drets subjectes a l'expedient d'expropiació forçosa de l'Ajuntament de Dénia.   
El Govern Valencià, en la reunió del dia 7 de maig de 1996, adoptà l'acord següent:  
L'Ajuntament de Dénia, després de l'aprovació del projecte d'obres i el compliment de la resta dels requisits legals, va sol·licitar la declaració d'ocupació urgent dels béns i drets afectats per l'expedient d'expropiació forçosa per a l'execució del Projecte d'Obres del barranc del Lamborxar.  
Aquesta declaració d'ocupació urgent es justifica en la necessitat de realitzar les obres ja que actualment el camí Alt de Dénia a Xàbia finalitza en el barranc de Lamborxar, aquest vial serveix d'enllaç amb Dénia a totes les zones conegudes com a les Troies, Galeretes i Sant Nicolau i, en estar tallat el camí, produeix grans molèsties als usuaris, ja que la seua infraestructura és pobra, amb diverses zones estretes i revoltes sense visibilitat. Així mateix, en constituir l'única eixida de tota la zona, en cas d'incendis forestals o de parcel·les, l'evacuació resulta difícil.  
Per tot això, cal la construcció d'un pas sobre el barranc del Lamborxar, i oferir un itinerari d'eixida a aquest vial, de forma que se solucione el greu problema d'evacuació de la zona.  
Sotmès l'expedient a informació pública les persones afectades no van presentar al·legacions.  
El tràmit del procediment s'ha fet d'acord amb la Llei d'Expropiació Forçosa i el seu reglament.  
Per tot això, fent ús de les facultats conferides pel Reial Decret 3.318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei de la Generalitat Valenciana 5/1983, de 30 de desembre, a proposta del conseller de Presidència el Govern Valencià  
ACORDA  
Declarar l'ocupació urgent dels béns i drets subjectes a expedient d'expropiació forçosa instruït per l'Ajuntament de Dénia per a l'execució del Projecte d'Obres del barranc del Lamborxar.  
Llista de béns afectats  
Finca núm. 1.  
Propietaris: Sr. Carlos Soler Burillo i Sra. M.ª Luisa Rico Burgos.  
Carrer Mareny, 34.  
46868 Sueca.  
Situació: camí Alt Dénia a Xàbia, 69.  
(Anterior: les Troies A, 126).  
Superfície afectada: 212 m2.  
Registre de la propietat: tom 799, llibre 264, finca 30.337.  
Situació jurídica: - copropietat.  
- Càrregues: hipoteca a favor del Banco del Comercio, SA.  
Finca núm. 2.  
Propietari: Christa Lange.  
2000 Hamburg, 13.  
Mittelmeg, 26 Alemanya.  
Situació: camí Alt Dénia a Xàbia, 67.  
(anterior: les Troies A, 125).  
Superfície afectada: 46 m2.  
Registre de la propietat: tom 799, llibre 264, finca 30.335.  
Situació jurídica:  
- Càrregues: hipoteca a favor del Banco Central Hispanoamericano, SA.  
Finca núm. 3.  
Propietaris: Sra. Josefa Sala Millán.  
Carrer Xiva, 27-1r.-3r.  
46262 València.  
Sr. Francisco Bordes Sala.  
Carrer Xiva, 26-26.  
46061 València.  
Sra. Josefa M.ª Bordes Sala.  
Urb. Alfinach. Plana d'Utiel, 26  
Puçol.  
Situació: camí Alt Dénia a Xàbia, 112.  
(anterior: Galeretes A-188).  
Superfície afectada: 230 m2.  
Registre de la propietat: tom 1371, llibre 534, finca 30.335.  
Situació jurídica:  
- Sra. Josefa Sala Millán: titular d'una meitat indivisa.  
- Sr. Francisco i Sra. Josefa M.ª Bordes Sala: titulars de la resta de la meitat indivisa.  
- Llibre de càrregues i gravàmens.  
Aquest acord serà publicat en el Diari Oficial de la Generalitat Valenciana a l'efecte de l'article 56.2 del Reglament d'Expropiació Forçosa, perquè les persones interessades, després de publicada la llista i fins al moment d'estendre'n l'acta prèvia, puguen formular per escrit davant l'Ajuntament de Dénia les al·legacions a l'efecte de corregir les possibles errades que s'hagen produït en enunciar els béns afectats per l'ocupació urgent.  
Les persones interessades podran interposar contra aquest acord que posa fi a la via administrativa, després de la comunicació prèvia preceptiva al Govern Valencià, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de la publicació d'aquest acord en el Diari Oficial de la Generalitat Valenciana, segons el que estableixen els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals deu i onze de la Llei 30/1992). Tot això sense perjudici que les persones interessades puguen interposar qualsevol altre recurs que consideren oportú.  
València, 7 de maig de 1996  
El conseller secretari del Govern Valencià,  
JOSÉ JOAQUíN RIPOLL SERRANO